open-index/open-wikipedia-markdown huggingface dataset:
Habomai

thumb|300px|Habomai salas no Japānas puses
**Habomai** (, ) ir Krievijai piederošas salas Kuriļu salu arhipelāga dienvidu daļā. Administratīvi ietilpst Sahalīnas apgabala Kuriļu rajonā. Kuriļu salu strīda dēļ to apstrīd Japāna, kas uzskata, ka salas ietilpst Hokaido prefektūras Nemuro apriņķī. Salās nav civiliedzīvotāju, vienīgi Krievijas robežsargi.

## Vēsture
Pēc 1855. gadā noslēgtā Šimodas līgumā Habomai piederēja Japānai. Arī 1875. gada Pēterburgas līgumā Krievijas impērija atteicās no visām Kuriļu salām.

Pēc Otrā pasaules kara Japāna Sanfrancisko līgumā (1951) atteicās no Sahalīnas un Kuriļu salu ziemeļu daļas, bet ne no Habomai. Taču PSRS izlēma neparakstīt Sanfrancisko līgumu un paturēt visas Kuriļu salas, iekļaujot tās Sahalīnas apgabalā. 1956. gadā PSRS solīja atdot Japānai Habomai un Šikotanas salas pēc miera līguma parakstīšanas, taču līgumu neparakstīja.

## Ģeogrāfija
Salas izvietojusies Kuriļu arhipelāga dienvidos, ar jūras šaurumu atdalītas no Hokaido salas.

## Atsauces

## Ārējās saites
Sengrieķu filozofija

**Sengrieķu filozofija** ir filozofijas attīstības periods, kas sākās 6. gadsimtā pirms mūsu ēras un turpinājās līdz hellēnisma periodam (apmēram 4. gadsimts p.m.ē.). Šis periods tiek uzskatīts par Rietumu filozofijas pamatakmeņiem, jo tieši sengrieķu filozofi izveidoja daudzas no filozofijas pamatjēdzieniem un metodēm, kas ietekmēja visas turpmākās Eiropas intelektuālās tradīcijas. Sengrieķu filozofija koncentrējās uz tādiem jautājumiem kā dabas izcelsme, cilvēka eksistence, ētika, politika un zināšanu iegūšana.

Sengrieķu filozofu, īpaši Platona un Aristoteļa, idejas tika integrētas kristīgajā teoloģijā, veidojot viduslaiku filozofijas pamatu.

## Sengrieķu filozofijas periodi

# **Pirmssokrātiskā filozofija (6.—5. gadsimts p.m.ē.)**
#* Šajā periodā filozofi galvenokārt pētīja dabu un tās pamatprincipus. Galvenie pārstāvji:
#** Taless — uzskatīja, ka visu pamatā ir ūdens.
#** Anaksimandrs — ieviesa jēdzienu *apeiron* (bezgalīgais).
#** Heraklīts — pazīstams ar teicienu "viss plūst" (*panta rhei*), uzsverot, ka pasaule pastāvīgi mainās.
#** Pitagors — uzskatīja, ka skaitļi ir visas realitātes pamatā.
# **Klasiskā filozofija (5.—4. gadsimts p.m.ē.)**
#* Šajā periodā filozofija pārvērtās no dabas izpētes uz cilvēka un sabiedrības jautājumiem. Galvenie pārstāvji:
#** Sokrats — slaveni ar savu dialoģisko metodi un uzsvaru uz ētiku un pašizziņu.
#** Platons — izveidoja ideju teoriju, uzskatot, ka patiesā realitāte ir ideju pasaule.
#** Aristotelis — izveidoja sistemātisku filozofijas sistēmu, kas ietvēra loģiku, ētiku, politiku un dabas zinātnes.
# **Hellēnisma filozofija (4.—1. gadsimts p.m.ē.)**
#* Pēc Aleksandra Lielā nāves sākās hellēnisma periods, kurā filozofija kļuva praktiskāka un koncentrējās uz indivīda laimi un garīgo mieru. Galvenās skolas:
#** Stoicisms (Zēnons no Kitijas) — uzsvēra likteņa pieņemšanu un garīgo mieru.
#** Epikūrisms (Epikūrs) — centās uz dzīvi bez sāpēm un baiļu.
#** Skepticisms (Pirons) — apšaubīja iespēju iegūt patiesas zināšanas.

## Ārējās saites
Psihofizioloģija

**Psihofizioloģija** ir zinātnes nozare, kas pēta saikni starp psiholoģiskajiem procesiem un fizioloģiskajām reakcijām organismā. Tā analizē, kā smadzenes, nervu sistēma un citas ķermeņa sistēmas ietekmē uzvedību, emocijas, uztveri un domāšanu. Tā tiek izmantota medicīnā, sportā, darba vidē un neirozinātnēs, lai uzlabotu veselību un veiktspēju.

## Galvenie psihofizioloģijas virzieni

# Smadzeņu darbības izpēte
#* Elektroencefalogrāfija (EEG) – mēra smadzeņu elektrisko aktivitāti.
#* Funkcionālā magnētiskā rezonanse (fMRI) – atklāj smadzeņu aktivitāti, reaģējot uz stimuliem.
#* Transkraniālā magnētiskā stimulācija (TMS) – pēta smadzeņu reģionu funkcijas.
# Autonomās nervu sistēmas pētījumi
#* Simpātiskās un parasimpātiskās sistēmas darbība (sirdsdarbība, svīšana, elpošana).
#* Ķermeņa reakcijas uz stresu, trauksmi un emocijām.
# Hormonālā regulācija un neiroķīmija
#* Kortizola (stresa hormona) un citu hormonu ietekme uz emocijām un uzvedību.
#* Neirotransmiteru, piemēram, dofamīna un serotonīna loma garastāvoklī un motivācijā.
# Psihofizioloģiskās izmaiņas emocionālos un kognitīvos procesos
#* Stresa ietekme uz kognitīvajām spējām.
#* Emociju izpausmes fizioloģiskie mehānismi.
#* Smadzeņu plastiskums un mācīšanās procesi.
# Psihosomatika un veselība
#* Stresa un emociju ietekme uz fizisko veselību.
#* Psihofizioloģisko traucējumu, piemēram, migrēnas vai hronisku sāpju, cēloņi un ārstēšana.
#* Bioatgriezeniskās saites (*biofeedback*) izmantošana veselības uzlabošanai.

## Ārējās saites
Lords

**Lords** ir tituls, kas galvenokārt tiek izmantots Lielbritānijā un citās valstīs, kurās saglabājušās aristokrātiskās sistēmas. Šis tituls vēsturiski ir saistīts ar augstmaņiem, kuriem bija politiska vara, īpašumi vai augsta sabiedriskā loma. Mūsdienās daudzi lordi ir politiķi, juristi, akadēmiķi vai sabiedriski darbinieki. Vēsturiski Skotijai un Īrijai bija savas aristokrātiskās tradīcijas, kuras iekļāvās Lielbritānijas sistēmā pēc savienības ar Angliju. Daži Skotijas un Īrijas lordi joprojām saglabājuši savus titulus kā daļu no vēsturiskā mantojuma.

Lielbritānijas valsts baznīcā (Anglikāņu baznīcā) daži augsta ranga bīskapi tiek saukti par "lordiem garīdzniekiem" (*Lords Spiritual*).

Vārds "*lord*" cēlies no senangļu vārda *hlāford*, kas nozīmē "maizes devējs" (*hlāf* — maize, *weard* — sargs). Viduslaikos tas attiecās uz muižniekiem un augstdzimušām personām, kas pārvaldīja īpašumus un pakļautībā esošos zemniekus.

## Ārējās saites
Roberto Rosellīni

**Roberto Gastone Dzefiro Rosellīni** (; dzimis , miris ) bija itāļu kinorežisors, kinoproducents un scenārists, viens no vadošajiem itāļu neoreālisma virziena pārstāvjiem.

Rosellīni pirmā pilnmetrāžas filma *[[La nave bianca]]* iznāca 1941. gadā. Kļuvis atpazīstams ar kara filmu "Roma — atvērta pilsēta" (*Roma città aperta*, 1945), kas saņēma Zelta palmas zaru Kannu kinofestivālā. Filmas "Roma — atvērta pilsēta", *[[Paisà]]* (1946) un "Vācija, nulles gads" (1948) tiek uzskatītas par Rosellīni "kara triloģiju". 1950. gadā apprecējies ar zviedru aktrisi Ingrīdu Bergmani, kas piedalījās Rosellīni filmās "Stromboli, Dieva zeme" (*Stromboli, terra di Dio*, 1950), "Eiropa 51" (*Europa '51*, 1952), "Ceļojums uz Itāliju" (*Viaggio in Italia*, 1954), "Bailes" (*La Paura*, 1954) un "Žanna d'Arka uz sārta" (*Giovanna d'Arco al rogo*, 1954). Karjeras turpinājumā uzņēmis arī filmas *[[Il generale Della Rovere]]* (1959), par ko saņēmis Venēcijas kinofestivāla Zelta lauvas balvu, *[[Era notte a Roma]]* (1960) un *[[Il messia]]* (1975).

R. Rosellīni otrā sieva no 1950. līdz 1957. gadam bija zviedru aktrise Ingrīda Bergmane, meita — aktrise, rakstniece, filantrope un modele Izabella Rosellīni.

## Ārējās saites
Turkmenistānas Demokrātiskā partija

thumb|Partijas logo
**Turkmenistānas Demokrātiskā partija** () ir vadošā politiskā partija Turkmenistānā. Tā tika dibināta 1991. gada 16. decembrī, pēc Padomju Savienības sabrukuma, kļūstot par tiešu pēcteci Padomju Savienības Komunistiskās partijas Turkmenistānas nodaļai.

TDP ilgu laiku bija vienīgā legālā partija valstī. Līdz 2012. gadam tā bija *[[de facto]]* vienpartijas sistēmas centrālais elements. Kaut arī 2012. gadā tika pieņemts vairāku partiju likums, Turkmenistāna joprojām tiek uzskatīta par autoritāru valsti, kurā Demokrātiskā partija saglabā dominējošu lomu. Lai gan formāli Turkmenistānā notiek parlamenta un prezidenta vēlēšanas, tās tiek plaši uzskatītas par nebrīvām. Demokrātiskā partija bieži iegūst absolūto vairākumu, un vēlēšanas notiek bez patiesas opozīcijas.

## Ārējās saites
Južnokuriļska

**Južnokuriļska** (krievu: *Южно-Курильск*) ir pilsētciemats Krievijas Federācijā, Sahalīnas apgabala Kunaširas salas administratīvais centrs. Tas atrodas Ohotskas jūras un Klusā okeāna krastā.

Kunaširas sala ir vulkāniskas izcelsmes, un tās platība ir aptuveni 1489 km². Salas garums ir 123 km, bet platums — līdz 30 km. Augstākais punkts ir Tjatjas vulkāns, kura augstums sasniedz 1819 m virs jūras līmeņa.

## Atsauces

## Ārējās saites
Jānis Matulis

**Jānis Matulis** var būt:

* Jānis Matulis (1911–1985) — latviešu teologs;
* Jānis Matulis (1944) — latviešu pianists;
* Jānis Matulis (1951) — latviešu sporta žurnālists.
Aleksandrs Dugins

**Aleksandrs Dugins** (; dzimis 1962. gada 7. janvārī) ir krievu politologs, bijušais Nacionālboļševiku partijas ideologs.

## Dzīvesgājums
Dzimis 1962. gadā Maskavā PSRS militārās izlūkošanas aģentūras (GRU) ģenerāļa Gelija (Hēlija) Dugina (1935—1998) un viņa sievas Gaļinas, dzimušas Onufrienko (1937—2000), ģimenē. Viņa tēvs pameta ģimeni, kad viņam bija trīs gadi. 1979. gadā Aleksandrs Dugins iesāka, bet nepabeidza studijas Maskavas Aviācijas institūtā. 1980. gadā viņš pievienojās nelegālai krievu ezotērisko nacistu grupai "Melnais SS ordenis" (*Чёрный орден SS*) un ar pseidonīmu "Hanss Zīverss" magnetofonā ierakstīja dziesmu albumu "Asiņainais apmelojums" (*Кровавый навет*). Tēva pazīšanās palīdzēja Duginam izkļūt no nepatikšanām ar varas iestādēm.
Pārkārtošanās laikā viņš 1988. gadā pievienojās ultranacionālistiskajai un antisemītiskajai organizācijai Nacionālpatriotiskā fronte "Atmiņa" (*Национально-патриотический фронт «Память»*). Pēc PSRS sabrukuma 1993. gadā viņš kopā ar Eduardu Ļimonovu nodibināja Nacionālboļševiku partiju, kuru pameta 1998. gadā pēc strīdiem ar Ļimonovu. Aktīvi nodarbojās ar izdevējdarbību un 1997. gadā publicēja grāmatu "Ģeopolitikas pamati" (*Основы геополитики*).

2000. gadā Rostovā Dugins aizstāvēja doktora disertāciju filozofijā par tēmu "Zinātnes paradigmālo pamatu evolūcija" (*Эволюция парадигмальных оснований науки*). 2008. gadā Duginu ievēlēja par par Maskavas Valsts Universitātes profesoru. 2011. gadā viņš Dienvidu Federālajā universitātē aizstāvēja socioloģijas zinātņu doktora disertāciju par tēmu "Sabiedrības sociālās struktūras transformācija iztēles socioloģijas kontekstā" (*Трансформация социальной структуры общества в контексте социологии воображения*).
Bija Krievijas Valsts Domes priekšsēdētāja Sergeja Nariškina padomnieks.

## Atsauces

## Ārējās saites
Vežens

**Vežens** () ir virsotne Stara Planinas kalnu grēdā Bulgārijas centrālajā daļā. Ar 2198 metru augstumu tas ir 77. augstākais kalns Bulgārijā. Virsotne atrodas Centrālo Balkānu nacionālajā parkā. Tās nogāzes iezīmē Caričinas rezervāta robežu. Ap virsotni atrodas lielākie Balkānu priedes (*Pinus peuce*) meži Balkānu kalnos.

## Galerija

Attēls:Vejen1.jpg|alt=Tourist at 2,200 m.| Tūrists 2200 metru augstumā
Attēls:Panorama_tetevenski_balkan.jpg|alt=Panorama - Vezhen Peak is in far right.| Panorāma — Vežens redzams labajā malā
Komunālā iela (Daugavpils)

**Komunālā iela** ir iela Daugavpilī, Daugavas kreisajā krastā, Grīvas un Nīderkūnu apkaimēs un Kalkūnes pagasta Kalkūnos. Komunālā iela sākas apļveida krustojumā ar Lielo un Dostojevska ielu, ved dienvidu un dienvidrietumu virzienā, šķērso dzelzceļa līniju pie Grīvas stacijas un beidzas Kalkūnu ciema teritorijā, savienojumā ar Kalkūnes ielu. Komunālā iela ir Daugavpils pilsētas nozīmes maģistrālā iela, bet tās posms Kalkūnos ir valsts autoceļa V695 daļa.

Komunālās ielas kopējais garums ir 2140 metri. Ielā visā garumā ir asfalta segums, satiksmes kustība norit abos virzienos, pa vienu joslu katrā virzienā. Pa Komunālo ielu kursē 6., 7., 7B., 22. un 25. maršrutu autobusi. Ielā ir pārsvarā privātmāju apbūve.

Nosaukums "Komunālā iela" piešķirts Latvijas PSR gados. Agrāk ielas nosaukums bija **Kalkūnes iela**.

## Ievērojami objekti
* Nr. 2 — bijusī Raiņa Daugavpils 6. vidusskola (2024. gadā pievienota Daugavpils Centra vidusskolai).
* Nr. 100D (Kalkūnos) — agrāk Kalkūnu Eksperimentālā spirta un vitamīnu fabrika, no 1970. gadu sākuma — ražošanas apvienības "Latvijas Balzams" Kalkūnu filiāle, tagad SIA "TREVORS D".
* Nr. 104 (Kalkūnos) — Valsts sociālās aprūpes centra "Latgale" filiāle “Kalkūni”, tostarp Kalkūnes muižas kungu māja.

## Ielu savienojumi
Komunālā iela ir savienota ar šādām ielām:
* Lielā iela / Dostojevska iela (apļveida krustojums)
* Skolas iela
* Lāču iela
* Pieneņu iela
* Stellas iela
* Lauces iela (savienojums tikai gājējiem)
* Mazā Dambja iela / Niderkunes iela
* Transporta iela
* Tirgoņu iela
* Sliežu iela
* Dambja iela
* Birķeneļu iela
* Ķieģeļu iela
* Kalkūnes iela

## Atsauces
Kodoliņš

thumb|250x250px|Vienkāršota šūnas kodola ilustrācija ar kodola apvalku, kodola porām un kodoliņu.
**Kodoliņš** ir šūnas kodola organoīds, kuros notiek ribosomu veidošanās, to uzkrāšana un izvadīšana citoplazmā. Konkrētāk, tajā veidojas ribosomālā RNS (rRNS), kas ir sintizēta no DNS instrukcijām. Tā uzņem proteīnus no citoplazmas un ar rRNS palīdzību pārvērš tos par ribosomas subvienībām, kas caur kodola porām nonāk citoplazmā, kur tās sanāk kopā un veido ribosomu.

Kodoliņu skaits var būt atšķirīgs pat viena veida šūnās, un tas ir atkarīgs no sugas un no šūnu dzīves cikla. Kodoliņu lielums ir atkarīgs no to aktivitātes. Lieli kodoliņi ir šūnās, kurās notiek intensīva olbaltumvielu sintēze.

## Atsauces
Vācija, nulles gads

**"Vācija, nulles gads"** () ir 1948. gada drāmas filma, kuras režisors ir Roberto Rosellīni. Tā ir pēdējā daļa Rosellīni neoficiālajā "kara triloģijā" pēc filmām "Roma — atvērta pilsēta" (*Roma città aperta*, 1945) un *[[Paisà]]* (1946). Atšķirībā no triloģijas pirmajām divām filmām, kuru darbība norisinās sabiedroto iebrukuma laikā Itālijā, "Vācijas, nulles gads" darbība norisinās sabiedroto okupētajā Vācijā.

Filma stāsta par 12 gadus veco Edmundu un viņa ikdienu pēckara Berlīnē.

Līdzīgi, kā vairums itāļu neoreālisma filmās, Roselīnī filmai izmantoja galvenokārt vietējos neprofesionālos aktierus. Filma daļēji tika filmēta sagrautajās Berlīnes ielās, gadu pēc Otrā pasaules kara beigām.

## Ārējās saites
Valodas korpuss

**Valodas korpuss** ir plašs tekstu vai runas ierakstu kopums, kas tiek sistemātiski apkopots un strukturēts, lai to varētu izmantot lingvistiskiem pētījumiem un valodas tehnoloģiju izstrādei. Korpuss var būt gan nestrukturēts tekstu krājums, gan rūpīgi anotēts resurss ar morfoloģisko, sintaktisko vai semantisko informāciju.

## Latviešu valodas korpusi
Latvijā ir izveidoti vairāki nozīmīgi latviešu valodas korpusi, kas aptver dažādus valodas aspektus un pielietojumus:

* **Līdzsvarotais mūsdienu latviešu valodas tekstu korpuss (LVK2022)**: Šis korpuss ietver 101 miljonu vārdlietojumu (123 miljonus tekstvienību) no dažādiem žanriem, piemēram, periodikas, daiļliteratūras, zinātniskiem tekstiem un citiem.

* **Latviešu valodas apguvēju korpuss (LaVA)**: Šis korpuss apkopo ārvalstu studentu darbus, kuri apgūst latviešu valodu kā svešvalodu, un tiek izmantots valodas apguves procesu analīzei un uzlabošanai.

* **Nacionālā korpusu kolekcija (NKK)**: Apvieno vairāk nekā 10 iestāžu izstrādātos latviešu valodas korpusus, nodrošinot vienotu piekļuvi plašiem valodas datiem.
## Korpusu izmantošana
Valodas korpusi tiek izmantoti dažādiem mērķiem, tostarp:

* **Lingvistiskā analīze**: Valodas struktūras, lietojuma un attīstības pētījumi.
* **Valodas tehnoloģiju izstrāde**: Mašīntulkošana, runas atpazīšanas un citu valodas tehnoloģiju sistēmu apmācība.
* **Izglītība**: Valodas apguves procesu analīze un mācību materiālu izstrāde, piemēram, automātiska uzdevumu ģenerēšana, balstoties uz valodas korpusu datiem.
## Atsauces
Šerifs (seriāls)

**"Šerifs"** () ir Francijas televīzijas detektīvseriāls. To no 2013. gada 25. oktobra līdz 2019. gada 22. februārim pārraidīja Francijas sabiedriskās televīzijas *[[France Télévisions]]* kanālā *[[France 2]]*. Seriālam ir iznākušas 60 sērijas (6 sezonas). Seriālu Latvijā pārraidīja LTV7.

## Sižets

Lionas policijas iecirkņa kriminālizmeklēšanas brigādes kapteinis Kaders Šerifs (Abdelhafids Metalsi) ļoti ciena savu darbu. Viņš ir rūdīts policists, kurš pazīst savu pilsētu tā, kā neviens cits. Viņš nekad īsti neatstāj savu policijas iecirkni, jo viņš mīt dzīvoklī tieši tam pretī. Arī noziegumu lietu atrisināšanā Šerifam jau vairākus gadus ir bijuši labākie rezultāti. Tas leģitimizē viņa dažkārt oriģinālās un pretrunīgās metodes un nogludina nesaskaņas ar savu jauno pārinieci, stingro Adelīnu Briāru (Karola Bjanika), bet pēc Briāras aizbraukšanas uz Kanādu, ar Roksanu Legofu (Aurora Ergī).

## Lomās
* Abdelhafids Metalsi — Kapteinis Kaders Šerifs
* Karola Bjanika — Kapteine Adelīna Briāra (1.—5. sezona)
* Aurora Ergī — Kapteine Roksana Legofa (5.—6. sezona)
* Gregs Žermēns — Komisārs Žans Pols Dusē, iecirkņa priekšnieks
* Fransuā Birelū — Vecākais kaprālis Žoels Budmons
* Vensāns Primo — Filips Dežakss, tiesu medicīnas eksperts
* Elodija Ēma — Debora Atlāna, advokāte, Šerifa bijusī sieva
* Tasadita Mandi — Salima Šerifa, Šerifa māte

## Sezonas

## Atsauces

## Ārējās saites

* 
*
Edipo re

***Edipo re*** ir 1967. gada Itālijas un Marokas drāmas filma, kuras režisors un scenārija autors ir Pjērs Paolo Pazolīni, kurš to adaptēja no Sofokla 428. gadā p.m.ē. sarakstītās traģēdijas "Valdnieks Oidips". Filmā galvenās lomas atveido Silvāna Mangano, Franko Čiti un Alīda Valli. Šī bija Pazolīni pirmā krāsu filma.

Filma stāsta par bērnībā vecāku pamesto Oidipu, kuru uzaudzina karalis un karaliene. Kādu dienu orākuls Oidipam paziņo, ka viņam ir lemts nogalināt savu tēvu un apprecēt māti.

Filmas *Edipo re* pirmizrāde notika  Venēcijas kinofestivālā.

## Ārējās saites
Ilmārs Harijs Lapiņš

**Ilmārs Harijs Lapiņš** (dzimis  Rīgā) ir latviešu diriģents, altists, pianists.

No 1949. līdz 1962. gadam gadam mācījās Emīla Dārziņa speciālās mūzikas vidusskolas alta klasē. 1967. gadā absolvēja Ļeņingradas (tagad Sanktpēterburgas) Valsts konservatoriju kā altists, 1970. gadā kā operas un simfoniskā orķestra diriģents. 1973. gadā pabeidza Maskavas Valsts konservatorijas diriģēšanas aspirantūru. 1969. gadā Ļeņingradā piedalījās Herberta fon Karajana vadītajā jauno diriģentu meistardarbnīcā.

No 1970. līdz 1971. gadam strādājis kā diriģenta asistents Jaroslavļas filharmonijā, no 1979. līdz 1983. gadam kā stažieris Maskavas Lielajā teātrī, pēdējos mēnešus kā diriģents. 1975.—1978. gadā kā galvenais diriģents Tatārijas Valsts operā, no 1983. līdz 1984. gadam Ufas operā, no 1985. gada līdz 1990. gadam Tomskas filharmonijas orķestrī, no 1998. gada līdz 1990. gadam Sverdlovskas filharmonijas orķestrī, no 1990. gada līdz 1992. gadam Mostaras (Dienvidslāvija) orķestrī, no 2003. gada līdz 2009. gadam kā galvenais un ierindas diriģents Klaipēdas muzikālajā teātrī. No 2009. gada līdz 2025. gada martam strādāja par Irkutskas apgabala filharmonijas Gubernatora orķestra māksliniecisko vadītāju un diriģentu, bet pēc 2025. gada marta ir šī orķestra viesdiriģents. Kopš 2024. gada strādā Serbijas nacionālā teātra operas studijā Novi Sadā.

Piedalījies žūriju darbā kā priekšsēdētājs Belvederes konkursa atlasē Jūrmalā, Odesā, Varšavā, Budapeštā, Sofijā, Zagrebā, Zalcburgā, Vīnē, Parīzē u.c.

Lasījis lekcijas Kazaņas konservatorijā, Klaipēdas universitātē, Novi Sadas universitātē un Vīnes mūzikas akadēmijā.

## Apbalvojumi
* 1989. gadā Krievijas Nopelniem bagātais mākslas darbinieks
* 1995. gadā Austrijas republikas goda pilsonība
* 2011. gadā Irkutskas gubernatora prēmijas laureāts
* 2017. gadā Mongolijas Nopelniem bagātais mākslas darbinieks

## Atsauces
Tīreļa taka (iela)

**Tīreļa taka** ir iela Jūrmalā, Ķemeru apkaimē. Tīreļa taka sākas krustojumā ar Ventspils šoseju un iet dienvidrietumu virzienā gar Ķemeru kapiem, nekrustojoties ar citām ielām, līdz pilsētas robežai. Ielas turpinājums ir ceļš līdz Lielajam Ķemeru tīrelim.

Tīreļa takā nav apbūves. Uz rietumiem no tās brauktuves uzreiz sākas Tukuma novada Slampes pagasta teritorija.

Ielas garums ir aptuveni 700 metri, visā garumā tā ir klāta ar asfalta segumu. Satiksmes kustība norit vienā joslā. Tīreļa takā ierīkota autobusu pietura "Ķemeru kapi", kuru vasaras sezonā izmanto 2. mikroautobusu maršruts.

Nosaukums Tīreļa takai piešķirts 2007. gada 22. februārī ar Jūrmalas pilsētas domes lēmumu Nr. 180.

## Atsauces

## Skatīt arī
* Tīreļa iela
Kārlis Daukšts

**Kārlis Daukšts** (dzimis 1944. gada 1. janvārī) ir latviešu vēsturnieks, izglītības darbinieks un politologs.

## Dzīvesgājums
Dzimis 1944. gadā Aglonas pagasta Sekļa ciema Daukštos zemnieka Donāta Daukšta ģimenē. Māte mirusi, kad viņam bija tikai 5 gadi. 1971. gadā absolvēja vēstures studijas Latvijas Valsts universitātes Vēstures un filozofijas fakultātē, pēc aspirantūras 1975. gadā aizstāvēja vēstures zinātņu kandidāta disertāciju "Latvijas Komunistiskās partijas prese par starptautisko komunistisko kustību (1920—1940)". Bija Latvijas Valsts universitātes kompartijas sekretārs.

Pēc Latvijas neatkarības atgūšanas bija Latvijas Policijas akadēmijas prorektors, Tiesību teorijas un vēstures katedras profesors.

## Atsauces
St4rface

***St4rface*** jeb **stārfeiss** (īstajā vārdā **Reinis Aumeisters**, dzimis 2001. gada 7. jūlijā Limbažos) ir mūziķis, dziesmu autors un reperis, kurš nāk no Valmieras.

## Radošā darbība
Ar mūziku profesionāli sācis nodarboties 2020. gadā, kad izlaidis savu debijas singlu angļu valodā ar nosaukumu "Alone". Pēc vairākiem singliem mūziķis septembrī nāca klajā arī ar debijas albumu "59/61".

2021. gada ievadā st4rface spēra nākamo karjeras soli, turpinot dziesmas radīt tikai dzimtajā latviešu valodā. Februārī viņš izlaida savu pirmo lielizmēra sadarbību ar kādu no citiem latviešu mūziķiem, apvienojoties ar Grafomāns skaņdarbā "Cilvēki". Martā tika publicēta dziesma "Viņa", kas ātri kļuva par st4rface populārāko skaņdarbu. Savā dzimšanas dienā viņš publicēja arī savu pirmo mūzikas videoklipu, laižot klajā dziesmu "365". Gada turpinājumā viņš paguva sadarboties arī ar Trench Mafia Locco, izdodot kopīgu dziesmu "Vēl, Vēl", bet gada izskaņā ar Br1xzy tika izlaists kopdarbs "Tik Augstu".

2022. gadā mūziķis turpināja aktīvu darbību, konstanti izlaižot jaunu mūziku. To starpā bija tādas sadarbības kā "Sākums Un Beigas" ar XRL, "Samurajs" ar mūzikas grupu Kreisais Krasts un MUUD dalībnieku Punkts Uz I, "Puikas Hlamā" ar Br1xzy un Medusmeistars, kā arī "Vienalga" kopā ar raidījuma "Supernova" finālistu RAUM. Gada izskaņā tika izlaists arī debijas albums latviešu valodā "Drāmas Karaliene", kas tika pirmatskaņots Radio Pieci un Radio SWH studijās.

2023. gadā st4rface izlaida tikai vienu skaņdarbu, ieturot simbolisku pauzi. Gada vienīgajā dziesmā viņš apvienojās ar televīzijas šova "X Faktors" dalībnieku Danny Silver. Mūziķu kopīgā dziesma "Izslēdz Gaismu" iekļuva ne vien vairāku radio staciju rotācijās, bet arī medijos, kļūstot par vienu no st4rface populārākajām dziesmām.

2024. gadā st4rface izlaida izlaida tikai skaņdarbus ar citiem viesmāksliniekiem. Tādu bija trīs — "Nevar Pagulēt", "Tavs Labrīt" un "Man Nesāp". Divu gadu laikā gan kopā tika izlaistas vien četras dziesmas.

2025. gadu st4rface sāka ar mūzikas videoklipa un singla publicēšanu janvāra ievadā. Klausītājiem tika nodots skaņdarbs ar nosaukumu "Pilsēta guļ", liekot manīt par jauna albuma būšanu procesā.

## Diskogrāfija

* "59/61" (2020)
* "Drāmas Karaliene" (2022)

## Ārējās saites

* YouTube kanāls
* Instagram profils
* TikTok profils
* Facebook lapa
* Spotify profils

## Atsauces
Mihoelsa iela

**Mihoelsa iela** ir iela Daugavpilī, Centra apkaimē. Nosaukta par godu aktierim Solomonam Mihoelsam, kas dzimis šajā ielā 1890. gadā.

Mihoelsa iela sākas no 18. novembra ielas, ved ziemeļrietumu virzienā un beidzas krustojumā ar Sakņu un Maizes ielu. Ielas posms starp Rīgas un Sakņu ielu ir paredzēts tikai gājējiem (kā arī pati Rīgas iela), šeit Mihoelsa iela ir klāta ar betona bruģi. Pārējā ielas daļā ir asfalta segums un satiksmes kustība norit abos virzienos.

Mihoelsa ielas kopējais garums ir aptuveni 825 metri, tā ir apbūvēta ar dzīvojamām un administratīvām ēkām. Sabiedriskais transports pa ielu nekursē.

## Vēsture
Sākotnējais ielas nosaukums bija **Iebraucamā iela** (). 1934. gada 7. decembrī tā ieguva nosaukumu **Aizsargu iela**, bet 1940. gada 2. augustā iela bija pārdēvēta par **Jaunatnes ielu**. Beidzot, 1990. gadā, atzīmējot S. Mihoelsa 100. dzimšanas dienu, iela tika pārdēvēta par **Mihoelsa ielu**.

## Ievērojamas ēkas
280px|thumb|Solomona Mihoelsa dzimtās mājas

* Nr. 4 — aktiera Solomona Mihoelsa dzimtās mājas, valsts nozīmes vēstures piemineklis.
* Nr. 48 — administratīva ēka, uzcelta 19. gadsimta beigās, vietējās nozīmes kultūras piemineklis.

## Ielu savienojumi
Mihoelsa iela ir savienota ar šādām ielām:
* 18. novembra iela (savienojums ar sānu brauktuvi)
* Raiņa iela
* Krišjāņa Valdemāra iela
* Imantas iela
* Lāčplēša iela
* Saules iela
* Rīgas iela (savienojums tikai gājējiem)
* Sakņu iela / Maizes iela (savienojums tikai gājējiem)

## Atsauces
Klātbūtne

**"Klātbūtne"** () ir 2024. gada ASV trillera drāmas filma, kuras režisors ir Stīvens Soderbergs, bet scenārija autors ir Deivids Keps. Filmā galvenās lomas atveido Lūsija Liu, Kriss Salivans, Kalina Lianga, Edijs Medijs, Vests Malholands un Džūlija Foksa.

Filma stāsta par ģimeni, kas pārvācas uz jaunu māju, bet drīz pārliecinās, ka viņi mājā nav vieni.

Filmas "Klātbūtne" pirmizrāde notika  Sandensas kinofestivālā. Latvijā filmas pirmizrāde notika  un to izplatīja *[[Neon]]*. Filma saņēma pozitīvu kritiķu novērtējumu.

## Atsauces

## Ārējās saites
Palsais krokuss

**Palsais krokuss** (*Crocus flavus*) ir krokusu suga, kuras dabiskais izplatības areāls ir no Balkānu pussalas līdz Turcijai.

Ziedi lieli, koši dzelteni ar palsu ziedlapu muguriņu. Dārzos audzētā forma ir sterila un sēklas neierieš, taču labi vairojas veģetatīvi. Padodas uzziedēšanai arī puķu podos ziemas mēnešos.

## Atsauces

## Ārējās saites
Ogasta

**Ogasta** (*Augusta*) var būt:
* Ogasta — pilsēta ASV, Džordžijas štatā
* Ogasta — pilsēta ASV, Meinas štatā
DeepMind

***DeepMind*** ir tehnoloģiju uzņēmums, kas specializējas mākslīgā intelekta (MI) un mašīnmācīšanās izpētē un attīstībā. Tā mērķis ir radīt MI tehnoloģijas, kas spēj risināt sarežģītas problēmas un uzlabot cilvēces dzīvi. *DeepMind* fokusējas uz daudzpusīgu AI sistēmu izveidi, kuras var piemērot dažādām nozarēm — no veselības aprūpes līdz zinātniskai pētniecībai un spēļu stratēģijām.

Uzņēmumu 2010. gadā dibināja Demiss Hassabiss, Šeins Leggs un Mustafa Sulejmans, 2014. gadā to iegādājās *[[Google]]*, uzņēmumam kļūstot par *[[Alphabet Inc.]]* grupas daļu.

2020. gadā *DeepMind* ar *AlphaFold* panāca ievērojamus panākumus olbaltumvielu locīšanas problēmā. 2022. gada jūlijā tika paziņots, ka *AlphaFold* datubāzē tiks publicēti vairāk nekā 200 miljoni prognozēto olbaltumvielu struktūru, kas pārstāv praktiski visus zināmos olbaltumvielas. 2022. gada jūlijā tika paziņots, ka *AlphaFold* datubāzē tiks publicēti vairāk nekā 200 miljoni prognozēto olbaltumvielu struktūru, kas pārstāv praktiski visus zināmos olbaltumvielas. *AlphaFold* datubāzes prognozes sasniedza jaunākos rezultātus olbaltumvielu locīšanas algoritmu salīdzinošajos testos, lai gan katra atsevišķa prognoze joprojām prasa apstiprinājumu ar eksperimentāliem testiem. *AlphaFold3* tika publicēts 2024. gada maijā, veicot strukturālus paredzējumus olbaltumvielu mijiedarbībai ar dažādām molekulām. Tas sasniedza jaunus standartus dažādos etalonmērījumos, paaugstinot jaunāko sasniegumu precizitāti no 28 un 52% līdz 65 un 76%.

## Vēsture
Uzņēmumu 2010. gada novembrī dibināja Demis Hassabis, Šeins Leggs un Mustafa Suleimans. Hassabis un Leggs pirmo reizi satikās *Gatsby* skaitļošanas neirozinātnes nodaļā Londonas Universitātes koledžā (UCL).

Demis Hassabis ir teicis, ka jaunuzņēmums sāka strādāt pie mākslīgā intelekta tehnoloģijas, mācot to spēlēt vecas septiņdesmito un astoņdesmito gadu spēles, kas ir salīdzinoši primitīvas, salīdzinot ar mūsdienās pieejamajām. Dažas no šīm spēlēm bija *Breakout*, *Pong* un *Space Invaders*. Mākslīgais intelekts tika iepazīstināts ar vienu spēli vienlaikus, iepriekš nepārzinot tās noteikumus. Pēc tam, kad mākslīgais intelekts kādu laiku bija veltījis spēles apguvei, viņš beidzot kļuva par tās ekspertu. “Kognitīvie procesi, kurus iziet AI, esot ļoti līdzīgi tiem, ko cilvēks, kurš nekad nav redzējis šo spēli, izmantotu, lai to saprastu un mēģinātu apgūt.” Izstrādes dibinātāju mērķis ir radīt vispārējas nozīmes AI, kas var būt noderīgs un efektīvs gandrīz jebkurā lietā.

Pētnieki izmantoja *MuZero*, lai atrisinātu reālu problēmu, kas saistīta ar video saspiešanu ar noteiktu bitu skaitu, ņemot vērā interneta datplūsmu tādās vietnēs kā *YouTube*, *Twitch* un *Google Meet*. *MuZero* mērķis ir optimāli saspiest videoklipu tā, lai, samazinot datu apjomu, tiktu saglabāta videoklipa kvalitāte. Galīgais rezultāts, izmantojot *MuZero*, bija vidēji par 6,28 % samazināts bitrate.

## Atsauces

## Ārējās saites
Frīdrihs Frēbels

**Frīdrihs Frēbels** (, 1782—1852) bija vācu pedagogs, kurš izveidoja pirmo bērnudārzu un attīstīja pedagoģijas teoriju, kas balstījās uz rotaļām, praktisko darbību un dabas iepazīšanu. Viņš uzskatīja, ka bērna izglītība ir cieši saistīta ar viņa iekšējo pasauli un dabisko attīstību.

Frēbels ieviesa "dāvanas" (mācību rotaļlietas) un aktivitātes, kas palīdzēja bērniem izprast apkārtējo pasauli, attīstot viņu intelektu, fiziskās prasmes un sociālās iemaņas.

## Ārējās saites
2025. gada Pasaules čempionāts kalnu slēpošanā

**2025. gada [[Pasaules čempionāts kalnu slēpošanā]]** notika Zālbahā-Hinterglemmā, Austrijā, laikposmā no 4. līdz 16. februārim. To organizēja Starptautiskā Slēpošanas un snovborda federācija (FIS).

Norises vietu bija plānots izlemt 2020. gada maijā 52. FIS kongresā Phatajā, taču tas tika atcelts Covid-19 pandēmijas dēļ. Balsojums notika videokonferences laikā 2020. gada 3. oktobrī. Zālbaha-Hinterglema ar 12—1—1 uzvarēja Garmišu-Partenkirheni Vācijā un Kranmontānu Šveicē. Zālbaha-Hinterglemma iepriekš jau bija rīkojusi 1991. gada Pasaules čempionātu, bet Austrija iepriekšējo reizi pasaules čempionātu uzņēma 2013. gadā, kad tas notika Šlādmingā, Štīrijā.

Sacensību programmā vairs nebija iekļautas individuālās paralēlās sacensības. Kombinācija tika aizvietota ar komandu kombināciju, kur katrā komandā ir pa diviem dalībniekiem — viens nobraucienā un viens slalomā.

## Sacensību kalendārs
Sacensību sākuma laiki norādīti pēc Latvijas laika, iekavās norādīts laiks norises vietā.

;Kvalifikācijas sacensības

## Medaļu ieguvēji

### Vīrieši

### Sievietes

### Jaukti

## Medaļu kopvērtējums

## Atsauces

## Ārējās saites

* Oficiālā tīmekļa vietne
Māris Baltiņš

**Māris Baltiņš** (dzimis  Rīgā) ir latviešu ārsts un valodnieks. Valsts valodas centra direktors (2009—2024). Latvijas Zinātņu akadēmijas Goda loceklis (2018).

## Dzīvesgājums
Dzimis  Rīgā. Studēja medicīnu Rīgas Medicīnas institūta (RMI) Vispārējās ārstniecības fakultātē (1976—1982), tad RMI ordinatūrā (1982—1984) un RMI aspirantūrā (1985—1988).

Strādāja par pētnieku RMI Centrālajā zinātniski pētnieciskajā laboratorijā (1988—1992). 1989. gadā aizstāvēja medicīnas zinātņu kandidāta grādu. Bija Latvijas Medicīnas akadēmijas Sabiedrības veselības un epidemioloģijas katedras docents (1992—1998) un prorektors zinātniskajā darbā (1992—1995), līdztekus papildinājās Ženēvas Universitātes Sociālās un preventīvās medicīnas institūtā (1993—1994). 1995. gadā aizstāvēja habilitētā medicīnas doktora grādu. Pēc pāriešanas darbā uz Latvijas Universitāti bija LU Medicīnas fakultātes profesors sabiedrības veselības specialitātē (1998—2006)

2004. gadā kļuva par Valsts aģentūras "Tulkošanas un terminoloģijas centrs" direktoru, 2009. gadā par Valsts valodas centra direktoru, 2016. gadā par Latvijas Zinātņu akadēmijas Terminoloģijas komisijas priekšsēdētāju. Līdztekus bija LU Vēstures un filozofijas fakultātes vadošais pētnieks (2018—2021).

## Atsauces
Ventas iela (Daugavpils)

**Ventas iela** ir iela Daugavpilī, Viduspoguļankas apkaimes galvenā iela. Ventas iela sākas Vecās Forštates apkaimē, krustojumā ar Vidzemes ielu, šķērso Čornajas upi, ved ziemeļrietumu un rietumu virzienā, šķērso dzelzceļa līniju Daugavpils—Rīga un beidzas krustojumā ar Vizbuļu ielu (autoceļš P67). Ventas ielas turpinājums ir Parka iela. Ielas posms no dzelzceļa pārbrauktuves līdz Vizbuļu ielai ir robeža starp Mežciema un Vizbuļu apkaimēm. Ventas ielā ir privātmāju apbūve.

Ventas iela ir pilsētas nozīmes maģistrālā iela.
Ielas kopējais garums ir aptuveni 1980 metri, visā garumā ielai ir asfalta segums. Satiksmes kustība norit abos virzienos, pa vienu joslu katrā virzienā. Pa Ventas ielu kursē 4., 5., 18. un 21. maršruta autobusi.

Ventas ielas sākotnējais nosaukums bija **Daugavpils iela**. Pēc Viduspoguļankas iekļāvuma Daugavpils sastāvā, 1957. gadā iela ieguva tagadējo nosaukumu, kurš vairs netika mainīts.

## Ielu savienojumi
Ventas iela ir savienota ar šādām ielām:
* Vidzemes iela (Y veida krustojums)
* Oskara iela (T veida krustojums)
* Lakstīgalu iela (T veida krustojums)
* Pērses iela (divas reizes, T veida krustojumi)
* Robežu iela (T veida krustojums)
* Liliju iela
* Omskas iela / Plotičku iela
* Irbju iela (T veida krustojums)
* Rubeņu iela (T veida krustojums)
* Vāveru iela (T veida krustojums)
* Caunu iela (T veida krustojums)
* Nīcgales iela / Preiļu iela
* Zaru iela (T veida krustojums)
* Plotičku iela
* Liepziedu iela / Stirnu iela
* Vizbuļu iela (autoceļš )
* Parka iela (ielas turpinājums)

## Atsauces
Slow Horses

thumb|''Slow Horses'' pirmās sērijas reklāmas attēls (2022)
***Slow Horses*** ("Lēnie zirgi") ir Apvienotā sKaralistes spiegu trillera televīzijas seriāls, kas pieejams straumēšanas pakalpojumā *[[Apple TV+]]*. Pirmās sērijas pirmizrāde notika 2022. gada 1. aprīlī. 

Britu pretizlūkošanas dienesta MI5 aģents Rivers Kārtraits (atveido Džeks Loudens) pēc neveiksmes pretterorisma apmācībā nonāk īpašā nodaļā, kurā strādā aģenti, kurus neatlaiž no dienesta, bet arī neuztic neko svarīgu. Viņu priekšnieks ir Džeksons Lembs (atveido Gērijs Oldmens), kurš padara aģentu dzīvi nožēlojamu. Tomēr "Lēnie zirgi" veiksmīgi iesaistās sarežģītu lietu izmeklēšanā.

Seriāls divas reizes nominēts Zelta globusa balvai.

## Ārējās saites
Olga Šepicka

**Olga Šepicka** (), arī **Olga Šepicka-Slapjuma** (dzimusi 1962. gada 11. augustā) ir Latvijas krievu teātra un kino aktrise.

## Biogrāfija
O. Šepicka sešpadsmit gadu vecumā iestājusies režisora Ādolfa Šapiro vadītajos aktieru kursos, pēc to absolvēšanas no 1983. līdz 1992. gadam bijusi Jaunatnes teātra krievu trupas aktrise. Atveidojusi lomas izrādēs: lomas krievu un latviešu trupu pēc R. Kiplinga motīviem veidotajā U. Bērziņa, L. Stumbres un M. Brauna izrādē "Mauglis" (1982), Zoja (A. Arbuzova "Uzvarētāja", 1982), lapsa Alise ("Buratino piedzīvojumi Muļķu zemē", 1982), Līza (S. Benelli "Saplēstais apmetnis", 1983), Roza (B. Vasiļjeva "Rīt bija karš", 1986).

Pēc Jaunatnes teātra slēgšanas piedalījusies neatkarīgas aktieru grupas projektu izrādēs Jaunā Rīgas teātra, vēlāk Operetes teātra telpās (A. Volkova "Smaragda pilsētas burvis", 1997). No 2000. gada kā ārštata aktrise piedalījusies Rīgas Krievu drāmas teātra izrādēs. Lomas: Zerbineta (Moljēra "Skapēna blēdības", 2000), epizodiskas lomas (R. Paula, T. Dreizera "Kerija", 2000), Marīza un kabarē apmeklētāja (F. Fellīni "Kabīrijas naktis", 2002). Piedalījusies neatkarīgā projektā, P. Gladiļina lugas "Cits cilvēks" iestudējumā. No 2002. līdz 2015. gadam strādājusi radio "SWH+".

Atveidojusi lomu izrādes "Čukokkala" TV filmas versijā (1985), Zojas lomu izrādes "Uzvarētāja" kinoversijā (1988), epizodisku lomu Baltkrievijas kinofilmā "Mani sauc Arlekīns" (1988), Taņas lomu kinofilmā "Carmen Horrendum" (1989), Asjas dubultnieces lomu kinofilmā "Cilvēka dienas" (1989), Nidas un Franca sievas lomas kinofilmā "Golfa straume zem ledus kalna" (2012) un Annas lomu Latvijas-Krievijas kopražojuma filmā "Taurenis" (2016).

2024. gadā atveidojusi galveno, Marijas Leiko lomu Dāvja Sīmaņa kinofilmā "Marijas klusums" (2024). Par šo lomu saņēmusi "Lielā Kristapa balvu" kā gada labākā aktrise.

## Atsauces
Beate Jansone

**Beate Jansone** (dzimusi  Dobelē) ir latviešu triatloniste.

Ieguvusi godalgotas vietas Eiropas Junioru kausa posmos triatlonā. 2024. gadā viņa izcīnīja 15. vietu Pasaules Junioru čempionātā.

Beate vairākkārt kļuvusi par Latvijas un Baltijas čempioni triatlonā savās vecuma grupās. Tāpat, viņa vairākkārt kļuvusi par Latvijas un Baltijas čempioni savā vecuma grupā vieglatlētikā un par Latvijas čempioni peldēšanā dažādās vecuma grupās.

2025. gada sezonā Beate Jansone iekļauta Latvijas Olimpiskās vienības bronzas sastāvā.

## Lielākie sasniegumi

thumb|Beate Jansone 2023. gadā izcīnot 1. vietu sacensībās Somijā

## Karjera
Beate Jansone savu sporta karjeru sāka 4 gadu vecumā. Viņa apmeklēja peldēšanas treniņus Dobeles peldbaseinā, pie trenera Kārļa Kalniņa. Par cik Beates peldēšanas treneris bija arī triatlona treneris, viņš viņai piedāvāja 6 gadu vecumā izmēģināt triatlonu. Lai gan tajā vecumā triatlona distance bija simboliska, Beati šis sporta veids ļoti aizrāva. Tā viņa sāka trenēties triatlonā, sporta klubā *Aquatics*, paralēli arī skolā dejojot tautas dejas un dziedot skolas korī. 2. klasē Beate vēlējās savus spēkus izmēģināt arī vieglatlētikā un uzsāka treniņus Dobeles Sporta skolā pie treneres Skaidrītes Velbergas.

Kad sporta klubs *Aquatics* 2021. gada vasarā beidza savu darbību, viņai bija jāmeklē citas iespējas treniņiem. 2021. gada rudenī Beate uzsāka sadarbību ar Igaunijas treneri Marko Albertu, kurš ir piedalījies divās olimpiskajās spēlēs. Viņa pārstāv triatlona klubu "21CC Triatloniklubi" un trenējas kopā ar treniņu grupu "Tr1hards". Beate Latvijas izlasi ir pārstāvējusi gan Eiropas, gan Pasaules junioru čempionātos, kur iekļuvusi 20 labāko skaitā. Viņa ir ieguvusi godalgotās vietas Eiropas kausa posmos triatlonā, kā arī izcīnījusi dažādas godalgotās vietas gan vieglatlētikā, gan triatlonā.

## Izglītība
No 1.—6. klasei Beate mācījās Dobeles 1. vidusskolā. No 7.—9. klasei Dobeles Valsts ģimnāzijā.

Pašlaik Beate mācības turpina Tālmācības vidusskolā "Rīgas Komercskola".

Beate arī ir absolvējusi Dobeles Sporta skolas vieglatlētikas nodaļu.

## Atsauces
Seilema (Masačūsetsa)

**Seilema** () ir pilsēta ASV, Masačūsetsas štatā. 2020. gadā pilsētā dzīvoja 44 480 iedzīvotāji.

Eiropiešu apmešanās teritorijā sākās jau 1626. gadā ar angļu kolonistiem. Seilema bija viena no nozīmīgākajām jūras ostām Amerikas agrīnajā vēsturē.

Seilema ir plaši pazīstama ar Seilemas raganu prāvām 1692. gadā, kas tiek atspoguļotas pilsētas kultūrā arī mūsdienās.

## Cilvēki
Seilemā ir dzimuši:

* Mērija Ebota (1857—1904) — rakstniece;
* Maiks Flenegens (1978) — kinorežisors;
* Natenjels Hotorns (1804—1864) — rakstnieks;
* Kristofers Kesidijs (1970) — kosmonauts;
* Zaks Senfords (1994) — hokejists.

## Atsauces

## Ārējās saites

* 
*
Ragviela

**Ragviela** jeb **keratīns** ir strukturāls proteīns, kas atrodams cilvēka un dzīvnieku ādā, matos, nagos un spalvās, un bieži ir to galvenā sastāvdaļa. Tas nodrošina šiem audiem izturību, elastību un aizsardzību pret ārējiem faktoriem, piemēram, mehāniskiem bojājumiem un mitruma zudumu. Keratīns ir īpaši svarīgs, lai uzturētu matu un nagu veselību.

Kosmētikā keratīnu plaši izmanto matu kopšanas līdzekļos, piemēram, šampūnos, kondicionieros un maskās, lai atjaunotu matu struktūru un uzlabotu to izskatu. Arī keratīna taisnošanas procedūras palīdz izlīdzināt un nostiprināt matus. Medicīnā keratīns tiek pētīts saistībā ar tā deficītu, kas var izraisīt trauslus matus un nagus, vai pārmērīgu veidošanos, kas saistīta ar tādām ādas slimībām kā hiperkeratoze.

## Keratīna veidi
Keratīns tiek iedalīts divos galvenajos veidos:

* Alfa-keratīns: sastopams zīdītāju matos, nagos un ādā. Tas ir elastīgāks un mīkstāks.
* Beta-keratīns: sastopams putnu spalvās, rāpuļu zvīņās un nagos. Tas ir stingrāks un izturīgāks.

## Ārējās saites
Valsts asinsdonoru centrs

**Valsts asinsdonoru centrs** (VADC) ir veselības ministrijas tiešās pārvaldes iestāde, kas atbild par asins sagādi veselības aprūpes iestādēm un nodrošina nepieciešamās asins komponentes pacientu ārstēšanai. VADC galvenie uzdevumi ir asins savākšana no brīvprātīgajiem donoriem, tās testēšana, pārstrāde, uzglabāšana un piegāde slimnīcām.

VADC galvenā ēka atrodas Sēlpils ielā 9, Rīgā. 

## Filiāles

* Donoru pieņemšanas vieta "Sakta" (Brīvības bulvāris 32, Rīga)
* Donoru pieņemšanas vieta "Gaiļezers" (Hipokrāta iela 2, Rīga)
* VADC Kurzemes filiāle (Slimnīcas iela 25, Liepāja)
* VADC Latgales filiāle (18. novembra iela 41, Rēzekne)
Nodot asins var arī Daugavpils reģionāla slimnīcā, Jelgavas pilsētas slimnīcā un Vidzemes slimnīcā Valmierā, kā arī izbraukumā laikā, ko rīko VADC. 

## Skatīt arī

* Asins ziedošana

## Ārējās saites
Lineārā čaula

thumb|300x300px|Attēlā gaiši zilā plakne ir vektoru <math>\vec{v}_1 </math> un <math>\vec{v}_2 </math> lineārā čaula. Lineārā kombinācija no vektoriem <math>\vec{v}_1 </math> un <math>\vec{v}_2 </math> veido vektoru <math>\vec{v}</math>, savukārt gaiši zilā plakne ir visi punkti, uz kuriem vektors <math>\vec{v}</math> var būt vērsts.
**Lineārā čaula** priekš vektoru sistēmas \vec{v}_1, \vec{v}_2, ..., \vec{v}_n  ir apakštelpa, kas veidota no šo vektoru visām galīgām lineārām kombinācijām. Lineārās čaulas izmanto, lai definētu dažādu dimensiju telpas. Piemēram, divu lineāri neatkarīgu vektoru čaula ir plakne, vai trīs lineāri neatkarīgu vektoru čaula ir telpa.

## Definīcija
Vektoru telpu kontekstā, ja \vec{v}_1, \vec{v}_2, ..., \vec{v}_n  ir vektori un a_1, a_2, ..., a_n  ir skalāri no lauka, tad *lineārā čaula* šiem vektoriem ir:

\text{Span}  (\vec{v}_1, \vec{v}_2, ..., \vec{v}_n) = \{ a_1 \vec{v}_1 + a_2 \vec{v}_2 + ... + a_n \vec{v}_n : a_1, a_2, ..., a_n \in \R \} 

## Atsauces
Asada režīma krišana

2024. gada 8. decembrī Asada režīms sabruka opozīcijas spēku lielās ofensīvas laikā. Ofensīvu vadīja *[[Tahrir al-Sham|Hay'at Tahrir al-Sham]]* (HTS), un to galvenokārt atbalstīja Turcijas atbalstītā Sīrijas Nacionālā armija. Ofensīva bija daļa no notiekošā Sīrijas pilsoņu kara, kas sākās ar Sīrijas pilsoņu protestiem 2011. gadā. Galvaspilsētas Damaskas ieņemšana iezīmēja beigas Asada ģimenes valdīšanai, kas Sīriju bija pārveidojusi par alavītu sektas dinastisku totalitāru režīmu, kad 1970. gadā Hāfīzs Asads pārņēma varu valsts apvērsumā.

Nemiernieku koalīcijai virzoties uz Damasku, parādījās ziņas, ka Bašārs Asads no galvaspilsētas aizbēga ar lidmašīnu uz Krieviju, kur viņš pievienojās savai ģimenei, kas jau bija trimdā, un saņēma politisko patvērumu. Pēc Asada došanās trimdā, opozīcijas spēki Sīrijas valsts televīzijā pasludināja uzvaru. Vienlaikus Krievijas Ārlietu ministrija apstiprināja Asada atkāpšanos no amata un viņa aizbraukšanu no Sīrijas.

Asada režīma ātrā krišana tika sagaidīta ar šoku un pārsteigumu visā pasaulē, tostarp pašā Sīrijā. Tika ziņots, ka Sīrijas opozīcijas kaujinieki paši bija pārsteigti par to, cik ātri Sīrijas valdība sabruka viņu ofensīvas laikā. Analītiķi uzskatīja, ka notikums ir smags trieciens Irānas vadītajai Pretošanās asij, jo Sīrija tika izmantota kā ceļa krustpunkts, lai piegādātu ieročus un apgādātu Irānas sabiedroto *[[Hezbollah]]*.

## Atsauces

## Ārējās saites
Nail Brewing

***Nail Brewing*** ir Austrālijas alus darītava un pasaulē dārgākā alus *Antarctic Nail Ale* ražotājs.

## Vēsture
1996. gadā Džons Stelvuds reģistrēja uzņēmumu *Nail Brewing Australia*. 2000. gada 23. martā Normans Mūrs (sacīkšu, spēļu un alkoholisko dzērienu ministrs) oficiāli atvēra ***Nail Brewing*** pirmo mazo alus darītavu "Bobija Dazlera eila namā" (krogā Marejstrītā, Pērtā), izlaižot *Nail Ale*, Austrālijas bālo eilu. 2004. gada 9. aprīlī Stelvudam uzbruka pēc tam, kad viņš iejaucās kautiņā Frimantlas pilsētā, kā rezultātā viņš uz desmit dienām nonāca komas stāvoklī. Traumu rezultātā Stelvuda galvaskausā tika ievietota titāna plāksne. Tam sekoja *Nail Brewing* brūža darbības pārtrauktšana un viss aprīkojums tika pārdots.

2006. gadā Stelvuds atsāka alus darīšanu *Jarrah Jacks* alus darītavā Pembertonas pilsētā. 2007. gada decembrī *Nail Brewing* pārcēlās uz Edītes Kovanas universitātes studentu pilsētiņu Pērtas piepilsētā Džondalupā. 2010. gada beigās *Nail Brewing* saražoja pasaulē dārgāko alu *Antarctic Nail Ale*, kas tika pagatavots ar ūdeni, kasiegūts no Antarktikas ledāja gabala. Ledus gabalu ieguva *Sea Shepherd Conservation Society* biedrības dalībnieki nogādājot to ar helikopteru no aisberga Dienvidu okeānā, uz Tasmāniju, kur to izkausēja un nogādāja Pērtas pilsētā. Tālāk Tika saražotas tikai trīsdesmit pudeles alus, pirmā pudele tika izsolīta par 800 Austrālijas dolāriem 2011. gada 3. novembrī, bet otrā — 2011. gada 19. novembrī par 1850 Austrālijas dolāriem, līdzekļu vākšanas pasākumā Sidnejā.

Visi ieņēmumi no eila pārdošanas tika nodoti *Sea Shepherd Conservation Society* biedrībai, kas nodarbojās ar jūras ekosistēmu sagabāšanu un aizsardzību. Iepriekš dārgākais pārdotais alus bija *The End of The World*, ko 2010. gada jūlijā ražoja Skotijas alus darītava *[[Brewdog]]*.

2012. gada janvārī alus darītava *[[Feral Brewing Company]]* un *Nail Brewing* izveidoja uzņēmumu *Brewcorp Pty Ltd*, kas attīsta alus darītavu un noliktavas telpas Basendenas pilsētā.

## Alus šķirnes
* *Nail Ale* (4,7%), austrāliešu bālais eils, izgatavots no Tasmānijas un Vācijas apiņiem. Pirmo reizi izlaists 2000. gada martā.
* *Nail Golden* (5,0%), zelta eils.
* *Nail Red* (6,0%), amerikāņu sarkanais eils.
* *Nail Stout* (5,2%), auzu pārslu stauts. Pirmo reizi izlaists 2002. gadā.
* *Clout Stout* (10,8%), imperiālais stauts. Pirmo reizi izlaists 2008. gadā
* *Antarctic Nail Ale* (4,6%), austrāliešu bālais eils. Ierobežota tirāžas eils, kas pagatavots ar ūdeni, kas iegūts no Antarktikas ledāja.
* *Nail Brown Dunn Brown* (4,5%), limitētas tirāžas angļu brūnais eils
* *Sledgehammer* IPA (5,5% alc/vol), limitētas tirāžas amerikaņu bālais eils

## Atsauces

## Literatūra
* Deutsher, Keith M. (2012). The Breweries of Australia (2nd ed.). Glebe, NSW: Beer & Brewer Media. ISBN 9780987395214.

## Ārējās saites
* Oficiālā tīmekļa vietne
Stīvens Adamss

**Stīvens Funaki Paea He Ofa Ki Loa Adamss** (; dzimis , Rotorua) ir Jaunzēlandes basketbolists, spēlē centra pozīcijā. 2026. gadā pārstāv Nacionālās basketbola asociācijas (NBA) komandu Hjūstonas "Rockets".

## Karjera
Pēc vienas sezonas Jaunzēlandes Nacionālās basketbola līgas kluba Velingtonas "Saints" komandā S. Adamss 2012. gadā pārcēlās uz ASV, lai spēlētu Pitsburgas Universitātes komandā NCAA čempionātā.

Pēc vienas sezonas koledžu čempionātā 2013. gada NBA draftā S. Adamsu ar kopējo 12. numuru izvēlējās Oklahomasitijas "Thunder". Viņš kļuva par tikai otro jaunzēlandieti, kas izvēlēts NBA draftā, un pirmo, kas izvēlēts pirmajā kārtā. 2016. gada 31. oktobrī Adamss parakstīja jaunu līgumu ar "Thunder" komandu uz četriem gadiem par 100 miljoniem ASV dolāru.

Sešas sezonas pēc kārtas S. Adamss bija "Thunder" komandas sākumsastāva centrs. 2020. gada novembrī pēc septiņiem Oklahomasitijā pavadītiem gadiem Adamss tika aizmainīts uz Ņūorleānas "Pelicans" komandu. Darījuma ietvaros viņš parakstīja līgumu ar "Pelicans" komandu uz diviem gadiem par 35 miljoniem ASV dolāru. 2021. gada 29. janvārī Adams guva tikai 4 punktus, bet izcīnīja 20 atlēkušās bumbas uzvarā pār Milvoki "Bucks".

2021. gada augustā viņš tika aizmainīts uz Memfisas "Grizzlies", kur nospēlēja divas ar pusi sezonas, pirms 2024. gadā tika aizmainīts uz Hjūstonas "Rockets". 2022. gada 26. februārī Adamss spēlē pret Čikāgas "Bulls" guva 12 punktus un izcīnīja 21 atlēkušo bumbu. 2022. gada 2. oktobrī Adamss parakstīja vairāku gadu līgumu ar "Grizzlies" komandu. S. Adamss izlaida visu 2023.—2024. gada NBA sezonu, jo viņam tika veikta ceļgala aizmugurējo krustenisko saišu operācija.

2024. gada 1. februārī Adamss tika aizmainīts uz Hjūstonas "Rockets" komandu apmaiņā pret uzbrūkošo aizsargu Viktoru Oladipo un trim nākotnes otrās kārtas drafta izvēles tiesībām.

## Privātā dzīve
Viņa tēvs Sids Adamss bija anglis, kurš apmetās uz dzīvi Jaunzēlandē pēc dienesta Karaliskajā flotē. Stīvens bija jaunākais no Sida 18 bērniem, no piecām dažādām sievietēm, savukārt viņa māte bija ir cēlusies no Tongas. Tēva augums bija 2,11 m, tādēļ Stīvena brāļi un māsas izceļas ar neparastiem auguma parametriem un fiziskajām īpašībām. Brāļi ir vidēji 2,06 m gari, bet māsas 1,83 m garas. Stīvens Adamss ir divkārtējās olimpiskās čempiones lodes grūšanā Valērijas Adamsas jaunākais brālis.

## Atsauces

## Ārējās saites

* Pittsburgh Panthers bio
* "Steven Adams in 'The Kiwi Way' — how a boy from Rotorua made it to the NBA" at stuff.co.nz
* "Steven Adams’ former coach discusses his unique path to the NBA" at foxsports.com
* "Steven Adams is a big man from a big family, and he’s making a huge impression on the NBA" at dailytelegraph.com.au